Garmin งานเข้า ระบบล่มหลายวัน คาดอาจโดนแฮกเกอร์โจมตีเรียกค่าไถ่
Garmin Connect ยังใช้งานไม่ได้ หลังบริษัทการ์มิน แจ้งผ่านทวิตเตอร์ ประสบปัญหาเซิร์ฟเวอร์ดับมาตั้งแต่ 23 ก.ค. ขณะที่สื่อต่างประเทศเผย อาจโดนแฮกเกอร์โจมตีเรียกค่าไถ่เมื่อ 26 ก.ค.63 สำนักข่าวซีเอ็นเอ็น และสื่อด้านเทคโนโลยีในต่างประเทศหลายแห่ง รายงานว่า Garmin (การ์มิน) บริษัทผู้ผลิตสมาร์ทวอทช์ และ wearable device อุปกรณ์สวมใส่ชื่อดังระดับโลก ประกาศผ่านทวิตเตอร์ ประสบปัญหา เซิร์ฟเวอร์ดับที่ส่งผลกระทบต่อบริการของ Garmin เช่น Garmin Connect และ Garmin Pilot จนทำให้ต้องปิดให้บริการบนเว็บไซต์ Garmin.com และ Garmin Connect รวมถึงศูนย์บริการสนับสนุนผลิตภัณฑ์ ตั้งแต่วันพฤหัสฯที่ 23 ก.ค.63 ทำให้ขณะนี้Call Center ไม่สามารถรับโทรศัพท์ อีเมล หรือการแชตข้อความใดๆ ทางออนไลน์ได้ตามรายงานของ Zdnet นอกจากอุปกรณ์ wearable และสมาร์ทวอชต์ ของการ์มินจะประสบปัญหาขัดข้องแล้ว อุปกรณ์การบินก็ได้รับผลกระทบเช่นกัน โดยขณะนี้นักบินไม่สามารถดาวน์โหลดซอฟต์แวร์ GPS ของการ์มินรุ่นใหม่ล่าสุด ที่ชื่อ flygarmin ได้นอกจากนั้น Zdnet ยังเผยว่า ปัญหาระบบเซิร์ฟเวอร์ดับครั้งใหญ่ของการ์มิน คาดว่าอาจเป็นเพราะถูกแฮกเกอร์โจมตีเพื่อเรียกค่าไถ่ โดยมีพนักงานบริษัทการ์มินบางคนเปิดเผยว่า การขัดข้องครั้งนี้ของการ์มินเกี่ยวข้องกับการโจมตีของมัลแวร์เรียกค่าไถ่ที่ชื่อ WastedLocker อย่างไรก็ตาม ขณะนี้ทางการ์มินไม่ได้แสดงความเห็นในเรื่องนี้ในทันทีหลังถูกสอบถาม ขณะที่ CNN Business ก็ยังไม่สามารถระบุชี้ชัดได้ว่า ปัญหาขัดข้องของการ์มินในครั้งนี้เกิดขึ้นเนื่องจากถูกแฮกเกอร์โจมตีเพื่อเรียกค่าไถ่จริงหรือไม่.: ข่าวต่างประเทศ-ไทยรัฐออนไลน์
Garmin Connect ยังใช้งานไม่ได้ หลังบริษัทการ์มิน แจ้งผ่านทวิตเตอร์ ประสบปัญหาเซิร์ฟเวอร์ดับมาตั้งแต่ 23 ก.ค. ขณะที่สื่อต่างประเทศเผย อาจโดนแฮกเกอร์โจมตีเรียกค่าไถ่
Garmin,การ์มิน,Garmin Connect,การ์มินระบบล่ม,การ์มินขัดข้อง,แฮกเกอร์,แฮกเกอร์เรียกค่าไถ่